钦定古今图书集成/理学汇编/文学典/第097卷 > 沈贞〈恒〉
## 钦定古今图书集成/理学汇编/文学典/第097卷 > 沈贞〈恒〉

按“《列朝诗集》，沈贞字贞吉，号南斋；恒字恒吉，号同斋，
皆以字行。其父征士孟渊，好客，多长者之游。而塾师
为陈继先生，耳目濡染，蔚有闻望。所居窗几明洁，器
物古雅，奇石嘉树，俨如画中。风日晴美，兄弟被古冠
服，登楼眺望。或时扁舟入城，留止僧舍，焚香瀹茗，累
夕忘返。皆善绘事，妙处逼宋人。然自重不苟作，每营”
一障，赋一诗，必经旬阅岁乃出。皆善为诗。兄弟自相
倡酬，下至童仆，皆谙文墨。南斋年八十馀，同斋年六
十有九，同斋则石田先生之父也。吴文定为表其《隆
池阡》云。